Şaristananê Bruksel, Liege û Antwerpenî yê Belçîka de bi wesîleya  25ê Teşrîna Peyêne Roja Têkoşînê Verê Şîdetê Serê Cinîyan YJK-Byî tay çalakîyî kerdî.
Çalakîyan de Platformê Cinîyan ê Femînîstan ê Mirabele reyde pîya ameyî kerdene, seba têkoşînê hemparî yê vera şîdetê serê cinîyan veng ame dayene.
Çalakîya Brukselî de bi seyan cinîyî û bi desan rêxistinê cinîyan ameyî pêser û înan pankart û dowîzê bi nuşteyê 'Dinyaya ke tede vera cinîyan şîdet çin o, mumkîn a', 'Terorm keye de xo nimneno' akerdî.
Çalakîye de seba 21 cinîyanê ke emser kişîyayî 21 nîşaneyê xaçî ronîyayî.
Girseyî peynîya çalakîye de bi deyîranê bi kurdkî govendî girewtî.
